AksaraLLM/aksara-bahasa-daerah-v1 huggingface dataset:
Konfédérasi Maénbal Asia (dina  atawa AFC) nyaéta organisasi nu ngatur olahraga maébal di Asia, teu kaasup Siprus jeung Israel, tapi ngawengku Australia. AFC miboga 47 nagara anggota nu lolobana ti Asia. Nagara anu miboga wilayah di Eropa jeung Asia, saperti Turki, Kazakhstan, Azerbaijan, Georgia, jeung Rusia, kaasup ka UEFA, sarua jeung Armenia, Siprus, jeung Israel, anu sakabéh wilayahna aya di Asia.
Di sagédéngeun ti éta, Australia, saméméhna boga OFC, ti taun 2006 jeung kapuloan Oseania ti Guam, wilayah Amerika Serikat, ogé kaasup anggota AFC.

Sajarah 
AFC diadegkeun dina ping 8 Mei 1954 di Manila, Filipina anu jadi salah sahiji tina genep konfédérasi  FIFA. FIFA ngaku kana ayana AFC ti ping  21 Juni 1954. Markas AFC pernahna di AFC House, Jalan 1/155, Bukit Jalil, Kuala Lumpur, Malaysia. Ayeuna nu ngajabat jadi présidén AFC téh nyaéta Salman Bin Ibrahim Al-Khalifa dari Bahrain. Afghanistan, Burma (Myanmar), Taiwan, Hong Kong, India, Israel, Indonesia, Jepang, Koréa Selatan, Pakistan, Filipina, Singapura dan Vietnam salaku nu ngadegkeunana.

Asian Ladies Football Confederation (ALFC) atau Konfédérasi Maénbal Awéwé Asia nyaéta bagian tina anggota AFC nu ngatur maénbal awéwé di Asia. Ieu organisasi diadegkeunna misah dina ping April 1968 nu ngalibetkeun nagara Taiwan, Hong Kong, Malaysia jeung Singapura. Di taun 1986, ALFC anyar ngahiji jeung AFC. ALFC mantuan organisasi  AFC Women's Asian Cup, anu munggaran dilaksanakeun dina taun 1975, babarengan jeung AFC's AFC U-19 Women's Championship, AFC U-17 Women's Championship.

Organisasi

Nagara Nu Ngadegkeun

Présidén

Girang Serat 
 Lee Wai Tong 1954-1965
 Koe Ewe Teik 1965-1974
 Dato' Téoh Chye Hin 1974-1978
 Dato' Peter Velappan 1978-2007
 Dato' Paul Mony Samuel 2007-2009
 Alexander Soosay 2009-kiwari

Wilayah 

AFC kabagi kana wilayah. Kasengker ku aturan nu miboga tim maénbal awéwé téh ukur ASéaN jeung Asia Wétan wungkul.

Fédérasi Maénbal ASEAN (Asia Tenggara) 
 Australia
 Brunei Darussalam
 Kamboja
 Timor Leste
 Indonesia
 Laos
 Malaysia
 Myanmar
 Filipina
 Singapura
 Thailand
 Vietnam

Fédérasi Maénbal Asia Wétan 
 China (Tiongkok)
 Hong Kong
 Guam
 Japan
 Cina Taipei (Taiwan)
 Korea Utara
 Korea Selatan
 Makau
 Mongolia
 Kepulauan Mariana Utara

Fédérasi Maébal Asia Kulon 
 Bahrain
 Iran
 Irak
 Jordania
 Kuwait
 Lebanon
 Oman
 Palestina
 Qatar
 Arab Saudi
 Suriah
 Uni Emirat Arab
 Yaman

Fédérasi Maénbal Asia Tengah (CAFF) jeung Kidul (SAFF) 
 Afghanistan
 Bangladesh
 Bhutan
 India
 Kyrgyzstan
 Maladewa
 Nepal
 Pakistan
 Sri Lanka
 Tajikistan
 Turkmenistan
 Uzbekistan

Kompetisi

Turnamén AFC

Turnamén régional 
 ASéaN: Piala AFF (baheula Piala Tiger saméméh taun 2007)
 Asia Tengah: Sacara resmi ngan aya 4 nagara di ieu wilayah (Kyrgyzstan, Tajikistan, Turkmenistan, jeung Uzbekistan. Kazakhstan asup ka UEFA). Euweuh turnamén resmi.
 Asia Wétan: Piala Asia Wétan
 Asia Kidul: Piala SAFF
 Asia Kulon: Kejuaraan WAFF (teu sakabéh nagara asia kulon miluan), Piala Nagara Teluk

Rujukan

Tutumbu ka luar 
 Situs resmi
 Situs resmi warta maénbal Asia ti AFC

Asia
Olahraga
Maén bal
Simping atawa opak gambir nyaéta kadaharan garig kawas kurupuk nu asalna ti daérah Purwakarta.
 Rupa-rupa rasa jeung kelirna, dijual utamana di warung-narung jeung toko nu ngahaja dagang oléh-oléh.
Wujudna buleud tur ipis, gedéna sagedé tutup gelas, rasana rupa-rupa kayaing cikur, pandan, ganas, kadu malahan rasa nangka ogé aya.

Bahan-bahan 
 Tipung sampeu (Tapioka)
 Tipung tarigu
 Kalapa kolot beunang marud
 Bungbu

Bungbu 
 Bawang Beureum
 Bawang Bodas
 Penyedap
 Katuncar
 Uyah
 Daun kucay

Cara nyieun 
 Bungbu diréndos nepika lembut
 Cicikeun bungbu kana tipung sampeu, kucuran cai saperluna
 Galokeun nepi ka liket
 Asupkeun tiping tarigu, galokeun deui nepika liket
 Sayagikeun citakan
 Adona nu geus liket, dicomot saeutik tuluy di dempet dina citakan
 Citakanna didéang dibulak-balik, nepika adonan asak tuluy dijait
 Kitu jeung kitu nepika réngsé kabéh

Dicutat tina

Tutumbu kaluar 
Kue simping

Kadaharan
Kaolahan
Asakan
Masakan Indonesia
Jajanan pasar
Kadaharan urang Sunda
Layung nyaéta cahaya panon poé nu hibar luhureun langit beulah kulon mangsa panon poé surup atawa méh surup.
Alatan ayana réfraksi atmosfir nu ngabalukarkeun panon poé masih kénéh katempo sanajan geus aya di sahandapeun horison (wates téténjoan).
Robahna kelir di langit (sakapeung semu beureum atawa kayas), ku alatan cahaya panon poé keuna kana haseup jeung partikel leutik ogé aérosol cair nu aya di atmosfir.

Caang jeung henteuna layung gumantung kana kaayaan atmosfir mangsa harita, naha loba haseup atawa cékas langitna.
Sababaraha kajadian alam nu rongkah bisa nimbulkeun layung sanajan geus peuting, saperti ayana kahuruan gedé di leuweung, gunung bitu, jeung sajabana.
Haseup jeung silalatu nu ngelun ka luhur baris katojo ku cahaya panon poé tur ngajadikeun cahaya layung nu hibar, kungsi kajadian taun 1883 jeung 1991 mangsa gunung krakatau bitu, layung gedé hibar di langit aya kana sababaraha poé.
Layung dimangpaatkeun pikeun cicirén mangsa geus asup wanci solat magrib jeung Isya.

Dicutat tina 

Fisika
Cuaca
Iklim
Hijian wanci
Alam
Ta'awudz, ta'udz atawa isti'adzah mangrupa kalimah nu dimaksudkeun pikeun masrahkeun diri ka Gusti Allah tina sagalaning gogoda sétan nu dikutuk. Ieu ta'udz téh hiji wawakil nu perlu diucapkeun saméméh bismillah ilaharna mah. Ari perkara macakeunana mah boh tarik (jahr, kadéngé) boh laun (sir) teu aya aturanna, ieu minangka du'a nu dibacakeun di awal kagiatan, utamana mah saméméh maca Qur'an.

Wangenan 
 (أعوذ بالله من الشيطان الرجيم)
 (أعوذ بالله السميع العليم من الشيطان الرجيم)

Harti 
Hartina nyaéta (kawula mundut panangtayungan Gusti Allah tina gogoda Iblis nu dikutuk), nyaéta masrahkeun diri ka Gusti jeung mundut sangkan disingkahkeun tina godaan sétan ka manusa.

Hukum 
Dipiharep pisan mun mimiti muka atawa maca Al-Qur'an téh ngucapkeun heula ta'udz, luyu jeung surat An-Nahl ayat 98:فإذا قرأت القرآن فاستعذ بالله من الشيطان الرجيم"Mun manéh maca Al-Qur'an, pék ménta pangraksa ka Allah tina (gogoda) sétan nu dikutuk".

Larapan 
Dina panglawungan resmi jeung déwan élmu, yén nalika ngamimitian maca Qur'an kalawan bajama'ah dina hiji pakumpulan, ieu ta'udz téh mangrupa du'a. Jeung para élmuwan geus sapuk yén ta'udz téh teu kaasup kana ayat al-Quran.

Jeung deuih aya vérsi lian nu ditetepkeun:  أعوذ بالله السميع العليم من الشيطان الرجيم

"Abdi mundut pangraksa Gusti nu Maha Ngarungu, Nu Mikaterang tina (gogoda) sétan nu dikutuk"

Macakeunna

Jahr 
 Mun macakeunna kalawan tarik (jahr) biasana mah dina solat, sangkan kadéngé ku balaréa. Lantaran bacaan solat mah mangrupa prak-prakan nu kauger ku aturan nu tangtu, bacaan ta'udz kadéngéeun ku para ma'mum ieu kaasup ta'udz mangrupa du'a. Mun macana disamunikeun, ma'mum moal ngadéngéeun ta'udz nu geus dibacakeun, ieu bacaan ta'udz teu kaasup mangrupa bacaan solat. Kitu bédana makna maca ta'udz di luar du'a jeung di jero du'a. Ieu mah pilihan dina nywarakeunna ta'udzna, da keukeuh ma'mum gé tetep geus macakeun takbirotul ihrom dina mimiti solat, nu kaasup kana du'a ogé.
 Dibacakeun mangsa nungtun ngaji para jama'ah dina kagiatan ngawuruk pangajian.

Sir 
 Macakeunna disamunikeun (na jero haté).
 Mun macakeunna keur soranganeun, biasana mah sok disamunikeun atawa dilaunkeun.
 Mun dina pangajian tapi lain jadi nu nungtunna.
 Mun keur solat, mangrupa imam nu ilaharna macakeun ta'udzna di-sir-keun na jero haté, atawa ogé mun keur solat sorangan.

Rujukan 

Du'a Islam
Terminologi Islam
Bismillah atawa basmalah (bahasa Arab: بسملة) nyaéta bacaan bubuka Bismillah (بسم الله, "Kalawan nyebat jenengan Alloh"), lengkepna mah bismi-llāhi ar-raḥmāni ar-raḥīmi. Ieu kalimah tangara di unggal awalan Surat dina Al-Qur'an, iwal Surat At-Taubah. Ogé dibacaken ku umat Muslim dina unggal ngalaksanakeun solat, ogé dina ngamimitian lalampahan maneuh unggal poéna, jeung biasana mah dipaké minangka bubuka kalimah (muqodimah) dina konstitusi atawa piagam di nagara-nagara Islam.

Kalimah Bismillah ogé pernah ditulis di zaman Nabi Sulaéman pikeun Ratu Bilqis luyu jeung pedaranna dina Al Qur'an nyaéta surat An-Naml ayat 30.
  بسم الله الرحمن الرحيم
 bismi-llāhi ar-raḥmāni ar-raḥīmi
 "Kalayan nyebat jenengan Alloh anu Maha Welas tur Maha Asih"
Ieu bacaan disebut Tasmiyah jeung pikeun urang Islam mah dianjurkeun pisan macakeunana dina mitembeyan unggal lalampahanna. Sangkan naon baé nu dipilampah téh diniatkeun pikeun Alloh sarta mugi-mugi meunang restu pikeun lalampahanna éta. Maca Bismillah diparéntahkeun dina unggal-unggal ngamimitian migawé kahadéan, hartina di sagala perkara anu di anggap penting nurutkeun ageman. Penting di dieu (dina élmu fiqih) nyaéta lain haram dzatiy (inti), lain makruh dzatiy sarta ogé lain ti perkara anu hina.

Hukum 
Kacindekanana yén hukum maca Bismillah kabagi lima bagéan, nyaéta:

Wajib 
Sakumaha hukum maca Bismillah waktu ngadegkeun solat, nurutkeun madhab Imam Syafe'i.

Sunnah 
Hukum maca Bismillah kabagi dua bagian, kahiji sunnah aén, nyaéta sakumaha waktu rék ngalaksanakeun wudlu atawa mandi gedé. Kadua sunnah kifayah, nyaéta dina waktu dahar babarengan, waktu sapatemon pasangan salaki pamajikan, dina maca Bismillah cukup salah saurang ti maranéhanana.

Haram 
Hukum maca Bismillah haram nyaéta dina pagawéan anu hakékatna memang haram, kawas zinah. Tapi lamun dina pagawéan anu haram ‘Aridli mangka maca Bismillah henteu haram, kawas waktu rék wudlu ku cai anu meunang maok.

Makruh 
Hukum maca Bismillah makruh nyaéta dina pagawéan anu hakékatna mémang makruh, kawas nempo kana rarangan antara salaki sarta pamajikan. Tapi ari dina pagawéan anu makruh ‘Aridli mangka maca Bismillah henteu makruh, kawas waktu rék ngadahar bawang bodas alatan bisa ngabalukarkeun ambeu anu bau.

Mubah (wenang) 
Hukum maca Bismillah wenang nyaéta dina pagawéan anu henteu ngabogaan peunteun dipihurmat, kawas mindahkeun barang ka tempat lian.

Tutumbu luar 
 Hukum Basmalah Dalam Shalat di Muslim.or.id 
 Apakah Basmalah Bagian Dari Surat Al Fatihah? di Muslimah.or.id 
 Bacaan Basmalah Dalam Shalat di Islamqa.info
Terminologi Islam
Du'a Islam
Tibet dina kakawasaan Qing nyoko kana kakawasaan Dinasti Qing di Tibet ti taun 1720 nepi ka 1912. Dina mangsa kakawasaan Qing di Tibet, ieu wilayah sacara struktrual, militér, jeung administrasi pamaréntah dikontrol ku Dinasti Qing anu diadegkeun ku bangsa Manchu di Tiongkok. Dina sajarah Tibet, kakawasaan administratif Qing diadegkeun sanggeus pasukan tangtara Qing ngéléhkeun bangsa Dzungar anu ngawasa di Tibet dina taun 1720. Ieu kajadian lumangsung nepi ka runtagna Dinasti Qing dina taun 1912, sanajan éta wilayah mertahankeun tingkat otonomi politik ti Dalai Lama. Kaisar Qing ngangkat résidén kakaisaran anu kawentar salaku Amban ka Tibet, kalawan maréntah leuwih ti 2.000 tangtara ditempatkeun di Lhasa lapor ka Lifan Yuan, salah sahiji badan pamaréntahan Qing anu ngawasa wates kakaisaran. Protektorat anu diadegkeun Tiongkok di Tibet dina abad ka-18 tetep nanjung nepi ka abad ka-20, ngan abad ke-19 katompérnakeun, hégémoni Tiongkok ka Tibet leungit wewenang sanajan teu dibéwarakeun resmi. Lian ti éta, dipangaruhan ogé ku beban doméstik jeung hubungan luar nagri Tiongkok. Tapi, Tiongkok mimiti nyokot léngkah neueulkeun deui kakuasaan sanggeus ékspédisi Britania Raya ke Tibet.

Sajarah

Kasang Tukang 

Güshi Khan ti Khoshut dina taun 1641 ngéléhkeun pangéran ti Tsang jeung ngajadikeun Dalai Lama ke-5 salaku otoritas spiritual jeung politik pangluhurna di Tibet, ngadegkeun rézim anu dipikawanoh salaku Ganden Phodrang. Mangsa Dalai Lama ka-5 mangrupa mangsa kakawasaan budaya jeung jalma nu baleunghar.

Babarengan jeung Güshi Khan anu diadegkeun Kekhanan Khoshut salaku kakawasaan pangluhurna teu kalibet dina pamaréntahan. Dalai Lama ka-5 ngalaksanakeun kawijakan luar nagri sacara indepénden ti Qing kana dadasar otoritas spiritualna di antara urang Mongolia. Anjeunna salaku médiator antara séké sélér Mongol jeung antara urang Mongol kalayan Kaisar Kangxi ti Qing. Dina taun 1674, Kaisar ménta Dalai Lama keur ngirim pasukan Mongolia sangkan neken pangbaruntakan di Yunnan. Dalai Lama satuju, malah méré kamandang ka Kangxi sangkan ngaréngsékeun papaséaan di Yunnan ku cara nangtukeun délégasi tibatan tindakan militér. Ieu hal téh mangrupa titik balik Kaisar anu nyokot tindakan keur ngungkulan urang Mongol sacara langsung lain ngaliwatan Dalai Lama.

Rujukan 

Sajarah Asia
Tibet dina kakawasaan Yuan nyoko kana kakawasaan Dinasti Yuan ka Tibet kira-kira taun 1270 nepi ka 1354. Salila kakawasaan Yuan di Tibet, éta wilayah sacara struktural, militér, jeung administrasi pamaréntahan dikadalikeun ku Dinasti Yuan Mongol, salah sahiji bagian ti Kakaisaran Mongol. Dina Sajarah Tibet, kakawasaan Mongol dimimitan sanggeus Sakya Pandita nyangking kakawasaan di Tibet ti Mongol dina taun 1244, sanggeus Tibet diéléhkeun ku Mongol taun 1240 nu dipingpin ku jenderal Mongol kalayan nyangking gelar doord darkhan. Ieu pamaréntahan disebut ogé Dinasti Sakya luyu jeung ngaran Sakya Buddhisme Tibet nu dirojongna.

Ieu wilayah mertahankeun tingkat otonomi politik ti lama Sakya anu mangrupa pamingpin 'de jure' Tibet jeung pamingpin spiritual Kakaisaran Mongol. Ngan, kakawasaan administratif jeung militér Tibet tetap aya sahandapeun badan pamaréntah Yuan anu kawentar salaku Biro Urusan Buddhis jeung Tibet, atawa Xuanzheng Yuan, salah sahiji departemén administratif sahandapeun provinsi Song Tiongkok, ngan sacara administratif kaasup kénéh kana Dinasti Yuan. Tibet mertahankeun kakawasaan nominal kana urusan agama jeung politik, ari bangsa Mongol ngokolakeun kakawasaan struktur jeung administratif kana éta wilayah, diwewegan ogé ku intervénsi militér anu lumaku salaku "struktur diarki" sahandapeun kaisar Yuan nu miboga kakawasaan utamana keur kapentingan bangsa Mongol. Salah sahiji pungsi ieu departemén téh nyaéta milih dpon-chen, biasana ku lama kalayan rékoméndasi ti kaisar Mongol di Beijing.

Sajarah

Ngawasa Tibet 
Sanggeus Dinasti Yuan, saméméhna Tibet geus diserang ku Kakaisaran Mongol. Invasi munggaran dilaksanakeun ku Pangeran Köden atawa Godan, incu lalaki Genghis Khan jeung putra Ögedéi Khan. Invasi kadua dilaksnakeun ku Möngke Khan nu ngabalukarkeun runtagna sakabéh wilayah Tibet sahandapeun kakawasaan Mongol. Kublai Khan kana wilayah Dinasti Yuan, tapi ari sistem hukumna mah angger teu dirobah. Drogön Chögyal Phagpa, lama Sakya lama, jadi guru kaagamaan keur Kublai, anu dipilih jadi pamingpin nominal di éta wilayah.

Kakawasaan Yuan 
Sanajan Yuan mertahankeun kakawasaan administratif di Tibet, kamandang ilmiah ngeunaan sipat tina aturan anu dipadungdengkeun: nurutkeun sumber anu béda, ieu téh dianggap subjék langsung, bagian teu langsung tina Dinasti Yuan atawa hiji wilayah "otonom" di luar kakawasaan Yuan sacara langsung, ngan nurut kana Kakaisaran Mongol wungkul. Ieu hubungan téh jiga Imperium Britania jeung Kemaharajaan Britania di India.

Catetan

Rujukan 

Sajarah Asia
Togé goréng nyaéta kadaharan nu asalna ti kota Bogor. Dijieun tina togé, emih, tahu, jeung saos nu ilahar tina campuran tauco, oncom jeung kécap amis. Sanajan ngarana togé goréng, dina prakna mah togé jeung bahan séjéna henteu digoréng tapi di kulub/léob. Ngan bungbuna nu diréndos saméméhna digoréng heula.

Togé goréng kaasup kadaharan/kulinér nu kolot tur heubeul dipiwanoh, sanajan taya catetan nu bisa ngabuktikeun iraha jeung saha nu mimiti nyieun. Ngan waé ieu togé goréng bisa dipastikeun geus aya sababaraha puluh taun katukang, togé goréng kaasup kadaharan jajanan loba didagangkeun sagigirieun di kota Bogor aya ogé kapanggih dijual di Jakarta."
Togé goréng kawentar nepi ka kiwari, malahan presidén Joko Widodo kungsi ngulem salah saurang tukang togé goreng nu kasohor di kota Bogor ka istana.

Bahan-bahan 
 Togé 2 canggeum
 Tahu pasagi 2 siki
 Emih baseuh
 Tauco 3/4
 Daun salédri 5 tangkal
 Oncom

Bungbu 
Réndos bungbu-bungbu:
 Cabé kiriting beureum 5 siki
 Céngék 3 siki
 Bawang beureum 5 sihung
 Bawang bodas 2 sihung

Cara nyuieun 
 Goréng bungbu beunang ngaréndos nepi ka seungit,tuluy asupkeun oncom jeung cai 300 ml, kocék-kocék nepika ancur oncomna
 Asupkeun Bawang daun, saos jeung uyah saperluna
 Golakeun cai panas 100 ml, abruskeun togé, emih, jeung tahu nepika leumpeuh
 Mangsa geus leumpeuh, tuluy dijait jeung dituhurkeun
 Wadahan kana piring saperluna, tuluy cician saos oncom nu tadi geus asak.

Dicutata tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Kadaharan urang Sunda
Saung Angklung Udjo (SAU) mangrupa salah sahiji tempat pelesiran budaya nu lengkep, lantaran miboga tempat keur pintonan, pusat karajinan awi, jeung workshop keur kawaditraan nu bahanna tina awi. Lian ti éta ayana Saung Angklung Udjo di Bandung bisa dijadikeun keur tempat ngamumulé jeung mekarkeun kabudayaan Sunda, hususna angklung ngaliwatan atikan jeung latihan.

Sajarah 
Saung Angklung Udjo diadegkeun taun 1966 ku Udjo Ngalagena atawa nenehna mah Mang Udjo sareng istrina, Uum Sumiati, nu tujuanna mah keur ngamumulé seni jeung budaya Sunda. SAU pernahna aya di Jalan Padasuka Nomor 118, teu jauh ti puseur Kota Bandung.. Ide dasarna nyaéta ngajadikeun awi pikeun elemen nu méré karakter dominan. Harita langsung nyieun loba banda nu bahanna tina awi siga korsi, waditra, nepi ka panggung.

Pintonan kasenian Sunda jeung harita bisa méré kesan nu positif ka nu lalajo. Sababaraha sumber nyebutkeun nu pelesir ti luar nagri nu datang ka ditu malah resep kana éta pintonan. Udjo Ngalagena kairut ku filosofi guruna nyaéta Daeng Soetigna nu disingkat 5M; Mudah, Murah, Mendidik, Menarik dan Masal. Tuluy disampurnakeun ku udjo filosofina ku hiji ajén, nyaéta Meriah.

Saprak Udjo Ngalagena ngantunkeun dina tanggal 03 Mei 2001, Saung Angklung Udjo tetep dituluykeun ku pala putra – putri Udjo Ngalagena nepi ka ramé siga ayeuna bakating ku hayang ningali kaéndahan kasenian Sunda.

Fasilitas 
  Balé Karesemen
Tempat keur ngumpul sok ogé dipaké pintonan. Aya panggung keur karawitan jeung korsi nu dijieunna tina awi.
 Buruan Sari Asih
Di dieu urang bisa diuk sabari ngarasakeun suasana khas Sunda.
 Pusat Produksi Angklung
Tempat ningali kumaha prosés jeung diajar cara nyieun angklung.
 Sentra Penyuluhan Kehutanan
Unit kagiatan nu kerjasama jeung Departemen Kahutanan nu bakal méré katerangan keur miara tatangkalan sangkan méré kontribusi ka lingkungan.
 Saung dan dapur Udjo
Tempat keur ngumpul sabari ngarasakeun suasana khas Sunda. di dieu ogé bisa mesen kadaharan khas Sunda. 

Saung Angklung Udjo ogé miboga:
 Tempat parkir nu lega.
 Toko souvenir.
 WC.

Akses 
Akses ka Saung Angklung Udjo lumayan gampang boh maké kandaraan sorangan atawa nu umum. Lamun ti arah Bandung ka jalan Pasupati,ké ka jalan PH Mustofa, terus ka jalan Padasuka. Sedengkeun lamun ti arah Jakarta liwat Cipularang. Naék ka jembatan layang terus nepi ka jalan Cicaheum. Kurang leuwih 100 meter saacan terminal, aya papan jalan Padasuka tempat Saung Angklung Udjo.

Lamun kana umum bisa naék angkot jurusan Cicaheum, tuluy turun 500 meter sateuacan terminal Cicaheum atawa dinu aya plang jalan Padasuka.

Harga Tiket 
 Harga tiket poé Senén-minggu (iwal poé saptu) :
 Warga Nagara Indonesia (WNI) hargana Rp.60.000.
 Warga Nagara Asing (WNA) hargana Rp.100.000. 
 Pelajar WNI Rp. 40.000.
 Pelajar WNA mah Rp. 60.000.
 Harga tiket poé Saptu :
 Warga Nagara Indonesia (WNI) hargana Rp.70.000.
 Warga Nagara Asing (WNA) hargana Rp.110.000.
 Pelajar WNI Rp. 50.000.
 Pelajar WNA mah Rp. 70.000.

Rujukan 

Pelesiran
Kala Holosén atawa jaman Alluvium nyaéta kala terahir dina tarikh géologi. Lumangsung kurang leuwih ti saprak 20.000 taun ka tukang. Kala Holosén mangrupa bagéan pangorana tina jaman kuarter. Jaman kuarter mangrupa bagéan tona jaman Néozoikum atawa Kaénozoikum. Jaman Néozoikum dibagi jadi dua jaman nyaéta tersier jeung kuarter. Jaman kuarter dibagi deui jadi dua nyaéta jaman Diluvium atawa jaman pléistisén jeung jaman holosén atawa alluvium.

Jaman holosén mangrupa jaman terahir tina papasingan sajarah géologi bumi. Ieu hal lantaran holosén mangrupa jaman keur manusa modérn. Jadi lamun aya bancang pakéwuh super anu badag pisan jeung sabagéan manusa maot, mangka mungkin jaman holosén bakal kaganti.

Ciri jaman holosén nyaéta wangun géografis bumi, benua, pulo-pulona henteu loba nu robah siga zaman ayeuna, jeung és di kutub geus loba anu cair Ieu hal lantaran jaman holosén atawa jaman alluvium aya sanggeus kajadian "melting down" atawa és di Bumi anu jadi cair.

Pambagian jaman Holosén 
Jaman holosén dibagi jadi lima jaman anu sakabéhna dingaranan ku kajadian parobahan iklim nyaéta:
 Preboréal (10 réwu taun–9 réwu taun),
 Boréal (9 réwu taun–8 réwu taun),
 Atlantic (8 réwu taun–5 réwu taun),
 Subboréal (5 réwu taun–2,5 réwu taun) jeung
 Subatlantic (2.5 réwu taun–ayeuna).
Tutuwuhan dina jaman holosén geus jiga ayeuna kalawan didominasi ku tutuwuhan jenis spérmatophyta boh angiospermae atawa gymnospermae. Tutuwuhan lianna saperti paku (pterydophyta) ogé loba tapi henteu dominan. Loba maruncul tutuwuhan kalawan varietas anyar lantaran ayana usaha manusa dina persilangan.

Sasatoan nu aya di jaman holosén ogé henteu siga di jaman pléistosén. Mammot ogé arang langka waktu asup jaman holosén mah. Sanajan mimitina mah masih kénéh katempo, beuki dieu mah beuki langka lantaran kaéréd ku polah manusa nu sarakah. Di ieu jaman muncul ras sato anyar jeung sato doméstik nu kawilang loba.

Jaman Holosén di Indonésia 
Di jaman Holosén mimiti aya spésiés Homo Sapiéns. Di Indonésia, ayana kamekaran global loba mangaruhan kamekaran fisik alam Indonésia. Basa lapisan és kutub utara acan cair, wilayah Indonésia bagéan kulon masih ngahiji jeung Benua Asia, ari wilayah Indonésia Timur masih ngahiji jeung Benua Australia.

Basa suhu bumi panas jeung lapisan és kutub utara cair, ngabalukarkeun ayana laut di sababaraha wilayah Indonésia jadi sababaraha pulo anyar. Wilayah anu baheulana ngahiji jeung Asia jeung ayeuna jadi dasar lautan anu disebut Paparan Sunda, ari wilayah anu pernah ngahijikeun sawaréh wilayah Indonésia jeung Australia disebutna Paparan Sahul.

Referensi 

Géologi
Téras Cikapundung nyaéta salah sahiji taman anyar nu karak diresmikeun di Kota Bandung. Téras Cikapundung pernahna di daérah Babakan Siliwangi di Jalan Siliwangi Bandung. Ieu taman ideuna ti Bapak Ridwan Kamil nu maké konsep Urban jeung Ekologi di sakurilingin aliran Cikapundung.

Tujuan diadegkeunna nyaéta nyadiakeun ruang umum terbuka pikeun warga Bandung jeung sabudeureunnana, pikeun tempat sosialisasi, kngumpul di tempat nu linduh sabudeureun kota kalawan ngeunah ditempona. Taman Téras Cikapundung diresmikeun ku Walikota Bandung, Kang Emil ping 30 Januari 2016. Ti saprak dirévitalisasi, ieu taman jadi kawéntar jeung tuluy dijadikeun salah sahiji tempat pelesiran di Bandung.

Jam operasional 
 Senén-Kemis Jam 10.00-20.00 WIB.
 Jumaah – Tutup.
 Saptu- Minggu Jam 06.00 – 20.00 WIB.

Rujukan 

Pelesiran
Fédérasi Maénbal ASEAN (Bahasa Inggris: ASEAN Football Federation) atawa mindeng disingget (AFF) nyaéta bagian tina Konfédérasi Maénbal Asia Tenggara. "ASEAN" nyaéta wancahan tina Association of South East Asian Nations. AFF diadegkeun taun 1984 ku Thailand, Filipina, Brunei, Singapura, Malaysia, Indonesia,Vietnam, Kamboja, Laos, jeung Myanmar. Dina taun 1996, AFF ngayakeun turnamén maénbal ASEAN munggaran ("Piala Tiger") nepi ka kiwari diayakeun sacara rutin unggal dua taun sakali. Ayeuna mah ngaranna robah jadi Piala AFF. Kiwari, AFF tuluy mekar nepi ka ngagabungna Timor Leste dina taun 2004 jeung Australia jadi tim ondangan sanggeus ngahiji dina wengkuan AFC dina ping 1 Januari 2006. Ping 7 Agustus 2008, AFF resmi ngabéwarakeun Suzuki salaku sponsor utama Turnamén Maénbal ASEAN. Ping 27 Agustus 2013, Australia resmi jadi anggota penuh fédérasi.

Anggota 
  Brunei 1984
  Indonesia 1984
  Malaysia 1984
  Filipina 1984
  Singapura 1984
  Thailand 1984
  Kamboja 1996
  Laos 1996
  Myanmar (Burma) 1996
  Vietnam 1996
  Timor-Leste 2004
  Australia 2013

Kompetisi

Lalaki (Tim Nasional Senior) 
 Turnamén ASEAN (baheula Piala Tiger)
 ASEAN Super League

Rumaja (Tim Nasional Kelompok Umur) 
 Turnamén Rumaja U-23 AFF
 Turnamén Rumaja U-19 AFF
 Turnamén Rumaja U-16 AFF

Awéwé 
 Turnamén Maénbal Awéwé AFF
 Turnamén Maénbal Awéwé AFF U-19
 Turnamén Maénbal Awéwé AFF U-16

Futsal 
 Turnamén Futsal AFF

Daptar Pinunjul AFF 
Daftar pinunjul AFF (Tim Nasional Senior Lalaki) ti taun 1996 waktu ngaranna masih kénéh Piala Tiger.
 1996 Thailand
 1998 Singapura
 2000 Thailand
 2002 Thailand
 2004 Singapura
 2007 Singapura
 2008 Vietnam
 2010 Malaysia
 2012 Singapura
 2014 Thailand

Rujukan

Tumbu ka luar 
 Situs resmi Fédérasi Maénbal ASEAN
 Situs resmi Piala Suzuki AFF

Maén bal
Asia Tenggara
Organisasi
Altiméter nyaéta alat paranti ngukur luhurna hiji titik tina beungeut/permukaan laut.  Biasana ieu alat digunakeun keur kaperluan navigasi dina ngambah jomantara /penerbangan, waktu naék gunung, jeung kagiatan-kagiatan lainna nu patali jeung ketinggian.

Ngukur luhurna kapal udara di luhur permukaan laut mangrupa hal anu pangpentingan nu kudu dipikanyaho ku pilot. Sababaraha gunung anu jangkung bisa jadi ancaman keur kapal udara lamun aya gangguan cuaca jeung ngahalangan titingalian. Ngukur ketinggian bisa dilakukeun ngagunakeun tekenan hawa anu dipiboga ku bumi. Prinsip gawéna gaya gravitasi narik sagala hal kaasup molékul hawa anu ngambang di sabudeureun urang. Alatan éta unggal barang atawa manusa bakal ngarasakeun tekenan hawa akibat dorongan molékul hawa anu ditarik ku gravitasi. Mingkin luhur hiji permukaan mingkin saeutik tekenan hawana lantaran jauh ti permukaan bumi. Ku lantaran kitu ngukur tekenan hawa bisa jadi cara basajan jeung éféktif keur ngukur ketinggian.

Prinsip Gawé Altiméter 
Prinsip gawé altiméter nyaéta ku cara nganalisis tekenan hawa (anu paling umum digunakeun), magnét bumi (kalawan sudut inklinasi), jeung gelombang (ultrasonik atawa inframerah jeung lianna). Pamakéan altiméter biasana sok dibarengan ku kompas.

Pamakéan altiméter dumasar tekenan hawa luyu jeung naékna angka ketinggian. Lamun ieu alat rék dipaké, leuwih hadé tong diasupkeun kana kantong/ransel lantaran bisa mangaruhan gawé altiméter.

Dina ngagunakeun ieu alat, aya sababaraha hal anu kudu diperhatikeun nyaéta:
 unggal altiméter anu rék dipaké, kudu dikalibrasi heula.
 Ieu alat peka pisan kana guncangan, robahna cuaca, sarta robahna iklim.

Jenis Altimeter 
 Altimeter tekenan – leuwih kasohor ku ngaran barométer aneroid. Ieu alat ngukur éfék tina tekenan hawa dina ruang logam anu sabagéan gedéna geus euweuh. Altiméter tekenan nangtukeun jarak kapal udara di luhureun permukaan laut ku cara ngukur tekenan atmosfer bumi. Ieu tekenan bakal terus turun seiring jeung ningkatna ketinggian. Altiméter anu dipaké ngukur ketinggian ku cara ngukur tekenan hawa kudu terus ditalingakeun lantaran tekenan hawa kudu berfluktuasi di sakabéh permukaan bumi lantaran ayana parobahan cuaca. Kakurangan lianna nyaéta altiméter anu ngagunakeun tekenan hawa mah henteu ngitungkeun hambatan anu bahaya saperti gunung jeung wangunan.
 Altimeter radar – Salian ti altiméter anu maké tekenan hawa, aya ogé altiméter anu ngagunakeun radio. Ieu altiméter cara gawéna siga radar keur navigasi, ngagunakeun gelombang radio anu diturunkeun tina kapal udara jeung ngancul deui sangkan bisa dianalisis sakumaha luhurna. Altimeter radio gawéna leuwih gancang jeung leuwih akurat dibandingkeun altiméter anu maké tekenan hawa. Ku lantaran kitu, ieu altiméter loba digunakeun ku kapal udara anu gancang jeung kapal udara nu ngapungna handap saperti jét tempur . 
 Altimeter laser – cara gawéna sarua waé ngan ieu altiméter mah lain ngagunakeun gelombang radio tapi ngagunakeun gelombang laser.

Referensi 

Alat pangukur
Déblo nyaéta kadaharan nu dijieun tina olahan beuti sampeu. Ilahar wujudna baruleud gedéna sakeupeul, aya ogé anu gepéng (kumaha pangaresep). Déblo kaasup kana kadaharan jajanan sok dijual di warung-warung jeung tukang goréngan, bareng jeung combro, bala-bala, ciréng, jeung sajabana. Nyieuna kawilang gampang tur bahan-bahan nu dipakéna ogé loba teu kudu nguyang kanu jauh. Déblo beunang ngagoréng, bisa didahar kitu waé atawa di coélkeun kana sambelnu ngahaja dijieun.

Bahan-bahan 
 Sampeu 0,5 kg
 Endog 2 siki
 Katuncar saséndok
 Pedes sasendok
 Uyah saperluna
 Bawang beureum 4 siki
 Bawang bodas 4 siki

Cara nyieun 
 Sampeu beunang mesék dikumbah, tuluy di seupan lilana 20 menit
 Réndos bungbuna (katuncar, bawang berureum, jeung sajabana)
 Sampeu beunang nyeupan dibebek nepika lembut, tuluy digalokeun jeung endog, uyah, jeung penyedap saperluna
 di mana geus liket, adonan dibuleud-buleud sakeupeul sakeupeul
 Tuluy digoréng nepi ka garing
 Jait, tuhurkeun, kakara didahar mangsa haneut kénéh.

Tutumbu kaluar 
 Cara nyieun Déblo

Dicutat tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Kadaharan urang Sunda
Golono nyaéta kadaharan nu aslina ti daérah wétan saperti Kuningan, Cibingbin, jeung Ciwaru. 
Bahan dasarna tina hampas tahu nu dibulen ku tipung, tuluy digoréng.Loba didagangkeun di tukang goréngan bareng jeung combro, bala-bala, goréng cau, jeung sajabana.
Ilaharna didahar haneut-haneut dibarung jeung nyetrok cengék, loyog pikeun sarapan isuk-isuk, jang batur buras atawa lontong, malahan golono sok dipaké deungeun sangu ogé.
Golono kaasup kadaharan lokal nu mandiri ti Kabupatén Kuningan sagigireun peuyeum, sangu kasréng, jeung sajabana.

Bahan-bahan 
 Tipung tarigu, dicaian pikeun ngabulen hampas tahu
 Hampas tahu, dicampur jeung bungbu

Bungbuna 
 Uyah
 Cengék
 Bawang daun
 Penyedap rasa saperluna

Dicutat tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Kadaharan urang Sunda
Carabinkang nyaéta kuéh tradisional nu dijieun tina bahan dasar tipung béas, cipati, jeung gula bodas. Carabikang kaasup kuéh jajanan pasar tradisional, sanajan ti kitu ieu kuéh remen ogé katempo dijual di super market malahan jadi kuéh pilihan di hotél-hotél, susuguh mangsa aya gempungan, acara hajatan, jeung sajabana.. Kuéh carabikang dijieu maké citakan nu maranti, sangkan ukuranna papak rata.

Bahan-bahan 
 Tipung béas 200 gr
 Tipung tarigu protéin sedeng 30 gr
 Cipati nu kuled 370 ml
 Gula bodas 1oo gr
 1/4 séndok pasta pandan (kelir héjo)
 1/4 séndok uyah.

Cara nyieun 
 Jieun adonan biang : tinyuh dua séndok tipung béas ku 150 ml cipati, aduk nepika rata. Golakeun nepika kuled, tuluy dijait
 Jieun sawadah deui : campurkeun tipung béas, tipung tarigu, gula jeung uyah. Galokeun nepika rata, asupkeun adonan biang nu masih kénéh panas, tuluy aduk nepika rata
 Asupkeun cipati saetik-saeutik bari adonan tuluy digalokeun kurang leuwih 40 menit. Antep keun heula kurang leuwih 10 menit.
 Pisahkeun adonan jadi dua bagéan, nu sabagéan diantepkeun, nu sabagéan deui dicampurkeun jeung pasta pandan
 Panaskeun dina kompor citakanna, bari jeung diusap-usap maké minyak
 Cicikeun adonan 3/4 na tina citakan
 Tuluy beuleum dina kompor nepika adonan robah semu beukah tur marolongo leutik
 Cokel kueh nu geus meh asak, tuluy guarkeun maké sodet sangkan kuehna mangkak, panaskeun deui nepi ka asak
 di mana geus asak, jait tuluy tiiskeun
 Cara bikang geus bisa dikonsumsi.

Tutumbu kaluar 
 Cara nyieun kueh carabikang

Dicutat tina 

Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Kadaharan urang Sunda
Kasréng nyaéta salah sahiji kadaharan has Kabupatén Kuningan. Ieu kadaharan téh saéstuna mah sangu haneut, goréngan haneut, sambel tarasi nu lada pisan, seupan kacambah, jeung purulukan hurang leutik (rebon).  Sangu kasréng téh biasana dibareuli keur mumuluk isuk-isuk.

Sajarah 
Ngaran sangu kasréng téh dicokot tina ngaran nu ngajaualna nyaéta Ibu Kasrih nu dagang di Terminal Luragung puluhan taun nu kalarung. Anjeunna bisa suksés tina dagang ieu kadaharan. Ku kituna, kiwari loba diturutan kalawan teu ngaleungitkeun ciri has awalnaa. Ieu kadaharan téh disayagakeun keur supir, kenék, kuli, calo, atawa panumpang anu kabeneran transit di terminal.  Tapi, beuki dieu sangu kasréng téh mekar jadi kadaharan anu dijual lain di terminal wungkul. Malah jadi kadaharan has anu dipigandrung ku papada masarakat. Kiwari, warung sangu kasréng loba ngajajar utamana di Jalan Luragung-Cibingbin atawa sabudeureun 18 Km beulah wétan Kuningan kota.

Rujukan 

Kadaharan urang Sunda
Al-hamdu lillahi robbil 'alamin (aksara Arab ٱلْحَمْدُ لِلَّٰهِ رَبِّ ٱلْعَالَمِينَ) nyaéta ayat kadua tina Surat Al-Fatihah ayat kadua dina Al-Quran (kalawan nganggap yén kalimah Bismillah téh ayat munggaran).

Tarjamahna kirang langkung kieu:Alhamdu: ari sadaya puji, Lillaahi: éta tetep kagungan Alloh, Robbil ‘Aalamiina: anu Mangéranan pirang-pirang alam.

Tempo ogé 
 Subhanalloh
 Alhamdulillah

Terminologi Islam
Du'a Islam
Cangkaruk (sésa) nyaéta sangu sésa beunang moé nepi ka garing.
Maksudna supaya bisa ditunda dina waktu nu lila, wangunna kawas jadi béas deui.
Sawaktu-waktu bisa diasakan deui jadi sangu, utamana dikaluarkeun mangsa datang usum paceklik.
Cangkaruk ogé nunjul kana, béas ketan beunang nyangray atawa digoréng tuluy di tutu tapi henteu nepi ka lembut.
Ilaharna dipaké dina upacara budaya, pangantén dina waktu saminggu saméméh prungna hajat kawinan unggal poé kudu ngadahar cangkaruk ketan.

Sagigireun diolah jadi sangu deui, cangkaruk ogé dijieun kadaharan séjén nu leuwih pikaresepeun. taya lian diolah jadi opieun atawa lalawuh nu amis, bisa ogé dipaké nyuguhan paréng aya sémah ka imah.

Dicutat tina 

Kadaharan urang Sunda
Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Urab nyaéta kadaharan/kulinér tradisional nu dijieun tina rupa-rupa bahan sayuran. Kayaning pucuk sampeu, saladah cai, pucuk gedang, kembang gedang, jantung cau, peuteuy sélong nu geus kolot atawa gumading, gedang ngora, jeung sajabana. Tempo ngadaharna ilaharna dibaturan jeung goréng lauk asin , tahu, jeung témpé. Urab dijieun dina rupa-rupa bahan jeung rasa, bisa lada, gurih, semu amis, jeung sajabana kumaha pangaresep baé.
Urab mah kadaharan nu méh aya di unggal daérah malahan mah nepi ka Papua ogé aya, atuh nu ngadaharna ti mimiti rakhayat biasa nepika para inohong ogé pada mikaresep.
Bahan-bahan urabeun, kiwari geus disayagikeun dina kaayaan beku (frozen). Ditiiskeun dina suhu minus 25°C, bahan-bahan urab ieu bisa ditunda sataun lilana kalawan masih kénéh seger mangsa dipaké.

Bahan-bahan 
 100 gr kacang panjang, teukteukan sabuku-sabuku
 4 lambar daun engkol, siksikan ulah lembut teuing
 100 gr togé
 100 gr bayem
 100 gr pucuk sampeu
 1/2 hulu kalapa ngora, di parud

Bungbu nu direndos 
 3 siki cabé beureum
 2 Siki bawang bodas
 1 sendok cai asem
 1,5 sendok cikur, dicacag
 3 lambar daun jeruk purut
 1 sendok uyah
 2 sendok gula beureum

Cara nyieun 
 Kulub heula kalawan dipisah-pisah: engkol, bayem, kacang panjang jeung pucuk sampeu nepika leumpeuh, jait tuluy tuhurkeun
 Léob togé, ulah lila teuing asal leumpeuh tuluy dijait tur dituhurkeun
 Sambel urab : Campurkeun kalapa beunang marud kana bungbu beunang ngaréndos, aduk nepika rata tuluy seupan heula nepika asak
 Sayagikeun dina wadah, bahan-bahan beunang ngulub saperluna, tuluy cicikeun sambel nu geus asak,
 Urab geus siap pikeun dikonsumsi

Dicutat tina 

Kadaharan urang Sunda
Kadaharan
Jajanan pasar
Masakan Indonesia
Kadaharan urang Indonésia
Pasakan
Asakan
Comring nyaéta téh wancahan tina combro garing. Comring téh kaasup salah sahiji kadaharan tradisional Jawa Kulon nu di dipigandrung ku sakumna strata sosial masarakat. Bahan utama nyieun comring téh nyaéta aci atawa sampeu nu diparud jeung oncom keur nambahan rasa has.  Wangun ieu kadaharan téh buleud, leutik, ipis, jeung garing, sabab saacan digoréng téh dipoé heula.  Rasana gurih jeung ngurukuk, malah beuki dieu sangkan beuki dipikaresep comring téh loba variasi rasana, saperti kéju, amis lada, balado, jeung sajabana.

Rujukan 

Kadaharan urang Sunda
Bir kocok nyaéta salah sahiji inuman has ti Bogor, Jawa Kulon. Dingaranan bir kocok, ku sabab cara nyieunna dikocok nu ahirna ngaluarkeun budah. Bahan dasarna maké jahé, ku kituna ieu inuman boga mangpaat keur ngahaneutkeun awak. Biasana dijual dina gorobag, nu bisa kapanggih sapanjang jalan di kota Bogor. Bir kocok teu matak mabok, sabab teu ngandung alkohol. Disebut bir téh ngan rupana wungkul nu siga bir.

Cara nyieun 
Nyieun bir kocok, sayagakeun bahan-bahan kayaning secang, cengkéh, kapulaga, kiamis, jahé, jeung gula beureum. Mimitina, keueuman botol kaca dina cai nu ngagolak. Sanggeus éta, golakkeun cai, secang, cengkéh, kapulaga, kiamis nepi ka seungit dina seuneu nu leutik. Asupkeun gula beureum nepi ka gula leyur. Saring, tuluy asupkeun kana botol kaca nu geus beresih tadi.

Rujukan 

Inuman tradisional Sunda
Pindang gunung nyaéta kadaharan nu kaasup kana wengkuan angeun lauk kalawan miboga rasa nu has tina bungbu anu dipakéna.  Ieu kadaharan mindeng kapanggih di daérah Kabupatén Pangandaran, hususna Parigi, Cijulang, jeung Cimerak.  Lauk anu dipaké nyaéta nu dagingna pungkil jeung gancang hipu lamun diasakan, kawas kakap beureum, mangmung, tongkol, jeung cawang.  Ari bungbu anu dipakéna nyaéta katuncar, cabé, bawang beureum, bawang bodas, jahé, konéng temen, jeung tarasi.

Bungbu has 
Sabada asak jeung diteundeun dina méja makan, bau pindang gunung téh kacida meleberna malah bisa jadi ngahudang rasa nu rék ngadaharna. Ieu téh dibalukarkeun bungbu has anu dipakéna nyaéta honjé atawa bongborosan jeung daun kadongdong atawa kadongdong nu ngora kénéh.  Ieu bungbu téh bakal nambahan rasa seger jeung haseum nu jadi angkeuhan waktu didaharna.

Rujukan 

Kadaharan urang Sunda
Neraca atawa laporan posisi kauangan (bahasa Inggris: balance sheet atau statement of financial position) nyaéta salah sahiji bagéan tina laporan kauangan hiji éntiitas nu dihasilkeun dina hiji périodé akuntansi, pikeun nunjukkeun posisi kauangan éntitas éta diahir périodé. Neraca diwangun ku tilu unsur nyaéta, aset, liabilitas jeung ekuitas nu dihubungkeun ku persamaan akuntansi ieu diandap:

aset = liabilitas + ekuitas

Informasi nu bisa dipidangkeun dineraca di antarana kayaning posisi sumber pakaya éntitas jeung sumber biaya pikeun meunangkeun pakaya entitas éta dina hiji periode akuntansi (triwulan, caturwulan, atawa taunan).

Pernyataan standar keuangan 
Saluyu jeung Pernyataan Standar Akuntansi Keuangan No. 1 nu dikaluarkeun ku Ikatan Akuntan Indonesia disebutkeun dina neraca:
 Perusahaan midangkeun aset lancar misah ti aset teu lancar sarta kawajiban jangka pondok misah ti kawajiban jangka panjang kecuali pikeun industri nu geus diatur dina PSAK husus. Aset lancar dipidangkeun numutkeun urutan likuiditas sadengkeun kawajiban dipidangkeun numutkeun urutan jatuh témpo.
 Perusahaan kudu ngébréhkeun informasi jumlah sakabéh aset nu bisa ditarima sarta kawajiban nu dibayarkeun saacan jeung saenggeus dua belas bulan ti tanggal neraca.
 Lamun perusahaan nyadiakeun barang atawa jasa dina siklus operasi perusahaan nu bisa diidentifikasi kalayan jéntré, klasifikasi aset lancar jeung teu lancar sarta kawajiban jangka pondok jeung jangka panjang dina neraca midangkeun informasi nu mangpaat ku cara ngabédakeun aset bersih salaku modal gawé jeung aset yang dipaké pikeun operasi jangka panjang.

Conto neraca 

Contoh neraca di pranala luar :
 Laporan neraca

Tinggali ogé 
 Laporan laba rugi
 Laporan arus kas
 Aset

Rujukan 

Akuntansi
Élmu ékonomi
Laporan kauangan
Sirop pala nyaéta salah sahiji inuman has Bogor anu dijieun tina ékstrak pala jeung rempah-rempah séjénna.

Kasang tukang 
Sirop pala téh inuman anu ditaratas ku Posdaya, Désa Dramaga, Kabupatén Bogor nu dijamin seger jeung matak séhat. Sabab saméméhna geus ngaliwatan prosés panalungtikan ku panalungtik ti Departemén Ilmu jeung Téhnologi Pangan, Fakultas Teknologi Pertanian, Institut Pertanian Bogor (IPB), Ir Didah Nur Faridah Msi, Sedarnawati Yasni, jeung Antin Suswantinah.  Panalungtikan anu dilaksanakeun téh dina widang industri paimahan nu dipiharep bisa nyieun inuman fungsional keur ngalarapkeun cara produksipangan anu hadé (Good Manufacturing Practices/GMP), nepi ka produk anu dihasilkeun ogé miboga fungsional produk nu hadé. Salian ti éta, kagiatan panalungtikan jeung ngabdi ka masarakat di désa penting dilaksanakeun, utamana ngeunaan sanitasi, bahan tambahan pangan, jeung mangpaat kaséhatan tina komponén bioaktif rempah. Ieu kagiatan panalungtikan téh bisa ogé méré pangaweruh ngeunaan prosés nu baku, nangtukeun waktu kadaluarsa, jeung mekarkeun produk ngaliwatan kemasan jeung label. Prosés anu dijéntrékeun bieu téh dilaksanakeun dina produk olahan sirop pala nu dipiharep bisa némbongkeun kualitas sirop nu beureum euceuy jeung bau has pala nu teu leungit.

Rujukan 

Inuman tradisional Sunda
Audit internal nyaéta salah sahiji pungsi pameunteunan mandiri nu dijieun dihiji organisasi, miboga tujuan pikeun nguji sarta ngaevaluasi sababaraha kagiatan nu dilakukeun ku organisasi. Tujuan audiit internal nyaéta pikeun mantuan manajemen organisasi dina pertanggungjawaban nu éféktif.

Ditilik tina pihak nu ngalakukeun pamariksaaan, auditor internal gawé pikeun perusahaan, lembaga pamaréntahan, atawa perusahaan nirlaba. Masingkeun nu ngalakukeun audit internal téh bagéan ti perusahaan, tapi dina prak na, auditor internal kudu tetep obyektif sarta independen atawa mandiri. ti aktivitas nu diaudit. Auditor internal umumna ngalapor ka ménéjér nu geus lila atawa ka Déwan Diréksi. Salah sahiji conto pentingnya audit nyaeta pada hal manajemen resiko.

Pikeun leuwih jéntré, ieu di handap definis audit internal numutkeun Ikatan Auditor Internal (Institute of Internal Auditors – IIA) dikutip ku Messier (2005:514):

Audit internal nyaéta hii pameunteunan nu sistematis jeung objektif nu dilakukeun ku auditor internal ka operasi sarta kontrol nu rupa-rupa dina organisasi pikeun nagtukeun:
 informasi kauangan jeung operasi geus bener sarta bisa diandelkeun,
 risiko nu disanghareupan ku perusahaan geus diidentifikasi sarta diminimalisasi,
 aturan eksternal sarta kabijakan jeung prosedur internal nu biasa ditarima geus dilakukeun,
 kritéria operasi geus kacumponan,
 sumber daya geus dipaké sacara éfisién jeung ékonomis, sarta
 tujuan organisasi geus kahontal sacara éféktif—kabéh dilakukeun kalayan tujuan pikeun dikonsultasikeun jeung manajémén sarta ngarojong anggota organisasi dina ngajalankeun tanggung jawabna sacara éféktif.

Fungsi sarta tujuan Audit internal 
Tujuan-tujuan audit disaluyukeun jeung tujuan manajemen, ku kituna auditor internal aya dina posisi pikeun ngahasilkeun ajén nu luhur ka hal-hal nu dianggap manajemen paling penting pikeun kasuksesan organisasi.

Numutkeun Sawyer (2005:32) nyebutkeun yén fungsi internal audit pikeun manajemen nyaéta:
 Ngawaskeun kagiatan-kagiatan nu teu bisa diawas langsung ku manajemen puncak.
 Ngaidentifikasi jeung ngaminimalkeun risiko.
 Ngavalidasi laporan ka manajemen .
 Ngabantuan manajemen dina bidang-bidang téhnis.
 Ngabantuan prosés nangtukeun hiji keputusan.
 Nganalisis ka hareupna – lain ngan saukur pikeun nu geus dialaman.
 Ngabantuan manajer pikeun ngurus perusahaan.

Tempo ogé 
 Audit
 Audit eksternal

Rujukan 

Akuntansi
Élmu ékonomi
Paraseune 

Paraseuneu nyaéta para/lalangit nu dijieun leuwih handap perenahna luhureun hawu.  Maksudna sangkan kahontal mangsa nyokot suluh, dipaké paranti nunda tur ngagaringkeun suluh sangkan garing/henteu besem, nunda hasil tatanén sangkan henteu babari buruk, sangu jeung deungeuna sangkan teu ku beurit, jeung sajabana. Paraseuneu perenahna di dapur/pawon, dijieun luhureun hawu, jadi salawasna kahaneutan sarta karoris mun aya benerkeuneun atawa cokoteun.
Baheula mah nunda bako ogé sok di paraseuneu, ngarana diunun mimitina bako diasupkeun heula kana lodong, tuluy ditunda di paraseuneu. Sakalina diludang, bako téh geus cepel. Aduna kana padudan, nyerebeng heseupna angin-anginan, nya seungit nya banget.

Wangunna paraseuneu kawas paranggong, ilaharna dijieun tina awi beunang meulahan. Perenahna dijieun handapeun para imah sarta di saluhureun hawu. Pikeun nyieun paraseuneu henteu sagawayah, kudu kutukangna sakalian mangsa keur ngadegkeun imah sangkan weweg.

Dicutat tina 

Dapur
Parabot dapur
Wangunan
Imah
Carangka nyaéta wadah anu dijieun tina awi beunang nyasap (nganyam).
Wanguna kawas tolombong, pédah baé sasapan leuwing carang tur ilaharna dijieun tina kulit awi (hinis) nu rada kandel.
Dina wujudna, carangka mah leuwih basajan sasapan awi leuwih karandel jeung carang.
Carangka dimangpaatkeun pikeun wadah mangsa ngala jukut atawa ngarit, ngunjalan hasil tatanén, ngawadahan runtah, panundaan parabot anu teu dipaké, jeung sajabana.
Carangka dijieun tina awi tali nu kermeujeuhna lumiat, sagigireun gampang mangsa neukteukan ogé awi tali mah henteu rangu atawa gampang pites. Kiwari tukang nyieun carangka henteu loba kawas baheula, kalindih ku parabot nudijieun tina plastik.

Tutumbu kaluar 
 Cara nyieun carangka

Dicutat tina 

Parabot dapur
Parabot
Parabot dapur Sunda
Kerak telor (Aksara Sunda Baku: ) nyaéta hiji kadaharan nu mandiri ti kota Jakarta/Batawi, dijieun tina endog jeung sangu ketan aron beunang ngabungbuan. Rasana kurang leuwih lada, rada pangsét meueusan. Kiwari nu dagang kerak telor geus hésé kapanggih, rajeun téh manggihan mun pareng aya acara hajatan atawa acara karaméan séjéna.
Cara nyieuna kawilang gampang, endog digoréng jeung ketan bari didaraykeun, mangsa geus méh asak katélna ditangkubkeun, jadi ruhak areng langsung paamprok jeung adonan kerak nu tadi méh asak, di mana geus garing kakara katél balikeun deui. Saméméh dijait, kerak telor nu geus asak dipurulukan ku surundéng, abon sapi, jeung bawang goréng.

Nu dagang kerak telor ilaharna maké tanggungan, tanggungan nu sabeulah dieusi hawu jeung katél nu sabeulahna deui dieusian ku bahan-bahan olaheun kayaning endog, ketan, bungbu jeung sajabana.

Dicutat tina 

Kadaharan
Kaolahan
Asakan
Masakan Indonesia
Jajanan pasar
Catang nyaéta tangkal kai ngagelempeng nu geus ngagolér alatan rungkad atawa dituar. Rupa-rupa catang kai téh, bisa alatan geus kolot, peunggas, dituar, kaduruk, jeung sajabana.
Catang kai sok kapanggih di tegalan, sisi leuweung, kabawa palid disusukan, sisi basisir, jeung réa-réa deui.

Catang ilahar dimangpaatkeun pikeun sasak atawa cukang pameuntasan, di susukan, kamalir, sawah, jeung sajabana. Aya ogé nu dimangpaatkeun paranti ngaso ngaleureuhkeun kacapé mangsa geus réngsé digawé disawah atawa kebon anapon kabeneran keur disajeroning lalampahan.

Dicutat tina 

Sumber daya alam
Rékayasa struktur
Tutuwuhan industri
Bahan wangunan
Galengan basa Indonesia pematang nyaéta taneuh disawah nu ngahaja dijangkungkeun saeutik paragi ngajaga cai sangkan bisa ngeueuman sawah. Galengan ogé bisa jadi wates hiji sawah jeung sawah nu séjénna, naha wates dina harti harta banda atawa wates dina harti pagawéan.Mangsa datang usum panén jeung ngagarap migawé sawah, galengan téh hiji-hijina jalan pikeun liliwatan boh indit anapon balik. Galengan ogé mibanda kagunaan séjén tayalian ngajaga taneuh sawah jeung leutak henteu kabawa palid, balukarna tangtu sawah henteu subur deui.

Mangsa ngagarap sawah pikeun dipelakan deui, galengan pang heulana dipigawé tayalian dipopokan ku leutak sangkan jangkungna henteu ngurangan sarta bisa nahan cai leuwih loba.
Nincak usum ngeplang sawah, nuboga atawa nu ngurus sawah getén ngurilingan sawah nempo galengan bisi aya nu totos ku keuyeup. Nincak usum nyaatan galengan mimiti ngajejembrung jukut, ieu meré mangpaat pikeun nu ngarit ngadon ngala jukut parab ingon-ingon.
Teu saeutik galengan dimangpaatkeun pikeun pepelakan (tumpang sari), kayaning melak hiris, kacang panjang, jayanti, turi, jeung sajabana.

Tempo ogé 
 Kamalir

Dicutat tina 

Tatanén
Pertanian
Wangun daratan
Géografi